Diari Oficial de la Generalitat Valenciana


Sumari del DOGV 6199, del 04-02-2010 (2010/922)

ORDE 2/2010, de 14 de gener, de la Conselleria d'Agricultura, Pesca i Alimentació, pel qual es regulen les condicions i les obligacions respecte de les declaracions obligatòries del sector vitivinícola.
----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2010/01/14/2/dof/vci/html**

### Dades del document

Número de DOGV
:   6199

Data del DOGV
:   04-02-2010

Secció del DOGV
:   I. DISPOSICIONS GENERALS

Número del document
:   2010/922


Data del document
:   14-01-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * vinificació
    * vi
    * producció vegetal
    * raïm
    * legislació
    * política de producció agrícola
    * viticultura

ORDE 2/2010, de 14 de gener, de la Conselleria d'Agricultura, Pesca i Alimentació, pel qual es regulen les condicions i les obligacions respecte de les declaracions obligatòries del sector vitivinícola. [2010/922]  
El Reglament (CE) 1234/2007, de 22 d'octubre de 2007, del Consell, crea una organització comuna de mercats agrícoles i establix disposicions específiques per a determinats productes agrícoles (reglament únic per a les OCM).  
El Reglament (CE) número 436/2009, de 26 de maig de 2009, de la Comissió, establix disposicions d'aplicació del Reglament (CE) número 479/2008, del Consell, en allò que respecta al registre vitícola, a les declaracions obligatòries i a la recopilació d'informació per al seguiment del mercat, als documents que s'acompanyen amb el transport de productes i als registres que s'han de portar en el sector vitivinícola.   
Així mateix, este Reglament (CE) 436/2009 establix la necessitat que els estats membres hagen d'adoptar els models nacionals de les declaracions considerades, al mateix temps que els faculta per a regular diversos aspectes relacionats amb estos.   
El Reial Decret 1303/2009, de 31 de juliol, sobre declaracions obligatòries en el sector vitivinícola, i pel qual es modifica el Reial Decret 1244/2008, de 18 de juliol, pel qual es regula el potencial de producció vitícola, desenvolupa les facultats normatives d'aplicació, conferides als estats membres i establint els models amb les dades mínimes que han de contindre les declaracions del sector vitivinícola.  
És, per tant, este marc normatiu esmentat el que fa necessària la regulació, per part de l'administració autonòmica, tant de les obligacions imposades al sector vitivinícola valencià com de les que afecten la comunitat autònoma com a tal.  
Per això, en virtut d'allò que es disposa en l'article 49.4t del vigent Estatut d'Autonomia, i fent ús de les atribucions conferides pels articles 37 i 28 e de la Llei 5/1983, de 30 de desembre, del Consell,   
ORDENE  
Article 1. Objecte  
L'objecte d'esta orde és regular a la Comunitat Valenciana, a través de la Conselleria d'Agricultura, Pesca i Alimentació, la tramitació de les declaracions obligatòries del sector vitivinícola en els termes que es preveuen en el Reial Decret 1303/2009, de 31 de juliol, sobre declaracions obligatòries en el sector vitivinícola.  
Article 2. Competència i determinació de la presentació de les declaracions  
La Conselleria d'Agricultura, Pesca i Alimentació és la competent per raó de la matèria per a la recepció i la tramitació de les declaracions obligatòries dels colliters que hagen de presentar anualment una declaració de collita i dels productors que hagen elaborat most o vi de la collita de la campanya actual, excepte en els supòsits previstos en els articles 4.1 i 5.1 respectivament del Reial Decret 1303/2009, de 31 de juliol.  
La presentació i la tramitació de les declaracions es realitzarà de forma obligatòria per a les persones jurídiques i, preferentment, per a les persones físiques, en suport electrònic, per mitjà de l'aplicació informàtica que habilite la Conselleria d'Agricultura, Pesca i Alimentació.  
Article 3. Termini de presentació i contingut de les declaracions  
Pel que fa al termini de presentació i al contingut de les declaracions d'existències de collita, de producció i les de destinació caldrà ajustar-se a allò que es preveu en els articles 3r, 4t, 5t i 6t del Reial Decret 1303/2009, de 31 de juliol, sobre declaracions obligatòries en el sector vitivinícola.  
Tots els formularis seran incorporats a l'aplicació que habilite la Conselleria d'Agricultura, Pesca i Alimentació.  
Article 4. Tramitació del procediment  
La Conselleria d'Agricultura, Pesca i Alimentació, a través de les seues oficines comarcals, direccions territorials i entitats col·laboradores, si s'escau, disposarà de l'aplicació informàtica que habilite la Conselleria d'Agricultura, Pesca i Alimentació per a emplenar les declaracions previstes en l'article segon.  
Els declarants es personaran en les oficines esmentades, on el seu personal gravarà les dades que l'interessat li facilite. Tots els camps consignats seran revisats i, si s'escau, rectificats, amb caràcter previ a considerar complida l'obligació de declaració prevista en la normativa esmentada en l'article primer. Una vegada verificades de conformitat pel declarant, es procedirà al seu registre d'entrada.  
Se li farà entrega a cada interessat d'un justificant com a rebut de presentació de la declaració.  
Article 5. Comunicació d'informació  
La Conselleria d'Agricultura, Pesca i Alimentació traslladarà al Misteri de Medi Ambient i Medi Rural i Marí aquella informació necessària per al compliment de les obligacions de comunicació a la Comissió de la Unió Europea previstes en la normativa comunitària.  
Disposició addicional primera. Protecció de dades  
Totes les dades seran objecte de la protecció prevista en la Llei Orgànica 15/1999, de 13 de desembre, de Protecció de Dades de Caràcter Personal, així com el Reial Decret 1720/2007, de 21 de desembre, pel qual s'aprova el seu reglament de desenvolupament.  
Disposició addicional segona. Manament  
La persona titular de la direcció general amb competència en matèria de producció agrària de la Conselleria d'Agricultura Pesca i Alimentació dictarà els actes necessaris en execució d'allò que es preveu en esta orde.  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 14 de gener de 2010  
La consellera d'Agricultura, Pesca i Alimentació  
MARITINA HERNÁNDEZ MIÑANA


Còpia Permalink ELI